KLASA: 112-02/15-01/7

UR.BROJ: 2100/05-04-15-2

Čeminac, 15. prosinca 2015. godine

Na temelju članka 19. Zakona o službenicima i namještenicima u lokalnoj i područnoj (regionalnoj) samoupravi (NN 86/08 i 61/11), pročelnica Jedinstvenog upravnog odjela Općine Čeminac dana 15. prosinca 2015. godine objavljuje

**NATJEČAJ**

**za prijem u radni odnos**

**- vozač komunalnog vozila u Vlastitom pogonu Općine Čeminac** - dva izvršitelja: jedan izvršitelj na neodređeno vrijeme, jedan izvršitelj na određeno vrijeme.

Posebni uvjeti:

 - SSS

- najmanje jedna godina radnog iskustva

- položen ispit za B, C i E kategoriju.

Kandidat treba ispunjavati opće uvjete propisane u članku 12. Zakona o službenicima i namještenicima u lokalnoj i područnoj (regionalnoj) samoupravi (NN 86/08 i 61/11) i ne smiju postojati zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi (NN 86/08 i 61/11).

Prijem u radni odnos je uz obvezan probni rad od tri mjeseca.

Kandidati su obvezni pristupiti prethodnoj provjeri znanja i sposobnosti. Na prethodnu provjeru mogu pristupiti samo kandidati koji ispunjavaju formalne uvjete iz natječaja.

Za kandidate koji ispunjavaju formalne uvjete provest će se prethodna provjera znanja i sposobnosti putem testiranja i intervjua. Ako kandidat ne pristupi provjeri znanja i sposobnosti, smatrat će se da je povukao prijavu na natječaj.

Opis poslova i podaci o plaći radnih mjesta koje se popunjava, način obavljanja prethodne provjere znanja i sposobnosti kandidata objavit će se na web-stranici Općine Čeminac (www.ceminac.hr) te na oglasnoj ploči Općine Čeminac, kao i vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Na natječaj se mogu javiti osobe oba spola.

Uz prijavu na natječaj kandidati su dužni priložiti slijedeće isprave:

* životopis
* dokaz o stručnoj spremi - preslika
* dokaz o položenom ispitu za B, C i E kategoriju – preslika
* dokaz o radnom iskustvu – preslika potvrde iz elektronske baze podataka HZMO
* dokaz hrvatskog državljanstva (presliku osobne iskaznice, vojne iskaznice, putovnice ili domovnice)
* uvjerenje nadležnog suda da se protiv kandidata ne vodi kazneni postupak ili da nije pravomoćno osuđen za kazneno djelo iz čl. 15. st. 1. Zakona o službenicima i namještenicima u lokalnoj i područnoj (regionalnoj) samoupravi, ne starije od 1 mjeseca – original.

Urednom prijavom smatra se prijava koja sadrži sve podatke i priloge navedene u javnom natječaju.

Osoba koja nije podnijela pravodobnu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj.

Pripadnici nacionalnih manjina imaju pravo pozvati se na prednost pri zapošljavanju na temelju članka 22. Ustavnog zakona o pravima nacionalnih manjina, bez obveze dostavljanja dokaza o nacionalnoj pripadnosti.

Kandidati imaju pravo pozvati se na prednost pri zapošljavanju sukladno odredbi članka 35. Zakona o pravima hrvatskih branitelja iz Domovinskog rata i članova njihovih obitelji, odredbi članka 10. Zakona o profesionalnoj rehabilitaciji i zapošljavanju osoba s invaliditetom, te odredbi članka 48.f Zakona o zaštiti civilnih i vojnih invalida rata, a obvezni su priložiti isprave koje dokazuju njihov status te druge dokaze sukladno posebnim propisima.

Kandidat koji ima pravo prednosti kod prijema u službu prema posebnom zakonu, dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Prednost imaju osobe s područja Općine Čeminac te s područja Baranje.

Nepotpune i nepravovremene prijave neće se razmatrati.

Rok za podnošenje prijava je 8 dana od objave na adresu: Općina Čeminac, Matije Gupca 1, Čeminac, s naznakom: 'Natječaj za radno mjesto – vozač komunalnog vozila'.

Kandidati će biti obaviješteni o rezultatima natječaja u roku od 60 dana od isteka roka za podnošenje prijava.

  **Pročelnica**

 Verica Tomić, mag.iur.